
Pinakamataas na pagpupugay kina 
Kasamang Laan at Kasamang Bagong-tao 


Kawanihan sa Pulitika ng Komite Sentral 
Partido Komunista ng Pilipinas 


naghaharing-uri at kanilang mga pasistang utusan, 

ipinababatid namin sa lahat ng kadre at kasapi ng 
Partido, mga Pulang mandirigma ng Bagong Hukbong Ba- 
yan (BHB), sa lahat ng rebolusyonaryong pwersa at 
buong sambayanang Pilipino, ang pagkasawi nina Kasa- 
mang Laan (Benito Tiamzon) at ni Kasamang Bagong-Tao 
(Wilma Austria), mga nangunguna at kapita-pitagang li- 
der ng Partido Komunista ng Pilipinas at buong rebolu- 
syonaryong kilusan sa bansa. 


Pus. ng rebolusyonaryong poot at galit sa mga 


Si Ka Laan at si Ka Bagong-tao 
ay karumal-dumal at makahayop na 
pinaslang ng mga pasistang berdu- 
go ng Armed Forces of the Philippi- 
nes (AFP) noong Agosto 21, 2022, 
matapos silang madakip habang 
bumibiyahe sakay ng dalawang van 
na ginamit nila patungo sa tabing- 
dagat ng Catbalogan. Nadakip sila 
bandang alas-dose ng tanghali at 
ala-una ng hapon. Hindi sila arma- 
do kahit ng maiiksing baril. 

Sampu silang lahat na nahawa- 
kan, labis na pinahirapan sa pam- 
bubugbog at iba pang anyo ng pag- 
tortyur, bago tuluyang patayin. Ka- 
sama nina Ka Laan at Ka Ba- 
gong-tao na pinaslang ng kaaway 
sina kasamang Joel Arceo (Ka Divi- 
no, kalihim ng isang komite sa sub- 
rehiyon sa Eastern Visayas), si Ka 
Yen, Ka Jaja, Ka Matt, Ka Ash, Ka 
Delfin, Ka Lupe, Ka Butig. Ayon sa 
nakalap na impormasyon ng tim na 
nag-imbestiga sa pangyayari, wa- 


sak-wasak ang mukha ng mga ka- 
sama, wari sa yabog ng matigas na 
bagay. Malinaw na ang iba'y pina- 
tay sa pamamagitan ng pagbaril. 

Para pagtakpan ang kanilang 
krimen at burahin lahat ng ebiden- 
sya, naghabi ng kwento ang Joint 
Task Force-Storm at Task Force 
Trident ng AFP upang palabasin na 
nagkaroon ng engkwentro sa da- 
gat. Noong madaling araw ng 
Agosto 22, 2022, isinakay ang mga 
bangkay ng mga pinaslang na rebo- 
lusyonaryo sa isang bangka na ipi- 
nahila sa gitna ng dagat bago tulu- 
yang pinasabog sa pagitan ng Cat- 
balogan at Tarangnan island. Wa- 
long bangkay lamang ang naiulat 
na narekober. 

Nakatanggap ang Kawanihan 
sa Pulitika at Komiteng Tagapagpa- 
ganap ng kumpirmasyon tungkol sa 
pagpaslang kina Ka Laan at Ka Ba- 
gong-tao ilang araw matapos ang 
insidente. Sa mga sumunod na ling- 


Tunay na bayani ng sambayanang Pilipino 


dinedeklara ng Komite Sentral ang mag-asawang sina Kasamang Benito 
Tiamzon at Kasamang Wilma Austria bilang mga martir at tunay na bayani 
ng sambayanang Pilipino. Inilaan nila ang kanilang buong buhay sa pagliling- 
kod sa masang inaapi at pinagsasamantalahan at iniukol ang lahat ng kakaya- 
han at talino para sa pagsulong ng hangarin para sa pambansang kalayaan at 


demokrasya, sosyalismo at komunismo. 


Mula sa kailaliman ng puso ng 
bawat rebolusyonaryong Pilipino, 
ipinararating ng Kawanihan sa Puli- 
tika at buong Komite Sentral ang 
pakikidalamhati sa mga anak at apo 
nina Ka Laan at Ka Bagong-tao. 

Ang Ang Bayan ay inilalathala 
dalawang beses bawat buwan 
ng Komite Sentral ng Partido 

Komunista ng Pilipinas 


Si Ka Laan at Ka Bagong-tao ay 
mga dalubhasa ng Marxismo-Leni- 
nismo-Maoismo at ng teorya at 
praktika ng rebolusyong Pilipino. Sa 
gabay ni Kasamang Jose Maria Si- 
son, buong-husay nilang pinamunu- 
an ang Komite Sentral at ang Ba- 
gong Hukbong Bayan sa humigit-ku- 
mulang tatlong dekada ng pagsusu- 
long ng matagalang digmang bayan. 

Si Ka Laan at Ka Bagong-tao ay 
kapwa anak ng rebolusyonaryong 
pagdaluyong noong katapusan ng 
dekada sisenta hanggang maagang 
bahagi ng dekada sitenta. Si Ka Laan 
ay ipinanganak noong Marso 21, 
1951 at lumaki sa Marikina, Metro 
Manila. Si Ka Bagong-tao naman ay 
ipinanganak noong Disyembre 21, 
1952 at tubong-Pasig City. Kapwa 
sila naging mag-aaral sa Jose Rizal 

go at buwan, isinagawa ang malali- 
mang pag-iimbestiga para alamin 
ang mga detalye sa likod ng karu- 
mal-dumal na krimeng ito. 
Tinutukoy namin na tuwiran at 
pangunahing responsable sa pasis- 
tang brutalidad na pagmasaker kina 
Ka Benito Tiamzon, Ka Wilma 
Austria at walong iba pang rebolu- 
syonaryo sina Ferdinand Marcos Jr, 
commander-in-chief ng AFP, Lt. 
Gen. Bartolome Bacarro, noo'y 
chief of staff ng AFP, Gen. Edgardo 
de Leon, noo'y pinuno ng JTF-Storm 
at ng 8th Infantry Division, at Brig. 
Gen. Marceliano Teofilo, pinuno ng 
Intelligence Service ng AFP. Tuwi- 
rang sangkot din ang mga pwersa 
ng US military sa pamamagitan ng 
Joint Special Operations Task Force 
Trident, isang yunit na tuwirang 
hawak, sinasanay at inaarmasan ng 
US. Sila Marcos at iba pang kasab- 
wat sa krimeng ito ay marapat na 
isakdal sa kinauukulang hukuman. 


High School. Halos magkasabay rin 
silang pumasok sa University of the 
Philippines noong huling bahagi ng 
dekada 1960, naging mga manunu- 
lat sa Philippine Collegian, at naging 
kasapi ng mga pambansa-demokra- 
tikong samahang kabataan. 

Kapwa sila nagsilbing mga taga- 
pag-organisa sa hanay ng mga 
manggagawa at magsasaka. Bago 
sila hinirang sa mga sentral na or- 
gano ng Partido, kapwa sila namuno 
sa pagsusulong ng rebolusyonar- 
yong kilusan sa iba't ibang mga rehi- 
yon. Mula sa Maynila, kapwa sila 
inilipat sa Cebu noong 1974 upang 
magsagawa ng pag-oorganisa sa 
mga manggagawa. Inilipat sila sa 
Samar sa sumunod na taon para 
magsagawa ng panimulang panlipu- 
nang pagsisiyasat at magpalalim ng 
gagap sa mga pakikibakang antipyu- 
dal, bukod sa iba pang mga tungku- 
lin. Noong 1976, si Ka Laan ay nag- 
silbing kalihim sa rehiyong Eastern 
Visayas, habang si Ka Bagong-tao 
ang pangalawang kalihim. Kabilang 
si Ka Bagong-tao sa mga namuno sa 

Central Luzon noong unang bahagi 
ng dekada 1980 kung kailan nama- 
yagpag ang armadong pakikibaka at 
malawak na mga pakikibakang masa 
ng mga magsasaka at manggagawa 
laban sa diktadurang US-Marcos. 
Ang pamumuno ni Ka Laan sa pag- 
sulong ng rebolusyonaryong kilusan 
sa Eastern Visayas ay kinatampukan 
ng masiglang pagsulong ng mga pa- 
kikibakang antipyudal at armadong 
pakikibaka. 

Gumampan sina Kasamang Laan 
at Bagong-tao ng susing papel sa 
pagsusulong ng Ikalawang Dakilang 
Kilusang Pagwawasto (IDKP) noong 
1992-1998 na muling nagpatibay ng 
paninindigan ng Partido sa saligang 
mga prinsipyo ng Marxismo-Leninis- 
mo-Maoismo, at sa estratehiya at 
taktika ng matagalang digmang ba- 
yan para isulong ang demokratikong 
rebolusyong bayan. Mahusay nilang 
pinamunuan ang Komite Sentral ng 
Partido sa pagtatanggol nito at pag- 
bigo sa mga rebisyunistang taksil na 
nagtangkang iligaw o hatiin ang 
Partido. Sa kanilang pamumuno, 
nailigtas ang Partido mula sa bingit 
ng pagkalusaw at muling dinala ang 
rebolusyong Pilipino sa landas ng 
pagsulong at paglago. 

Sa nagdaang tatlong dekada, si 
Ka Laan ang nagsilbing tagapangulo 
ng Komiteng Tagapagpaganap ng 
Komite Sentral sa araw-araw na pa- 
ngungulo nito sa rebolusyong Pilipi- 
no. Si Ka Bagong-tao naman ay ang 
nagsilbing pangkalahatang kalihim 
ng Komite Sentral. Sa Ikalawang 
Kongreso ng Partido noong 2016, 
muli silang hinalal sa Komite Sentral 


at mga namumunong organo ng 
Partido. 

Gumampan sila ng mga indibid- 
wal na responsibilidad, kahit pa sa 
nagdaang mga dekada ay mahigpit 
silang magkatuwang sa pagsasaba- 
likat ng mabibigat na tungkulin sa 
pamumuno sa Partido. Kabalikat rin 
nila ang iba pang nangungunang 
kadre ng Partido sa Komite Sentral, 
Kawanihan sa Pulitika at sa Komi- 
teng Tagapagpaganap sa pagbibi- 
gay-tanglaw sa landas ng pagsulong 
ng demokratikong rebolusyong ba- 
yan sa Pilipinas. 

Ang mga dokumento ng Komite 
Sentral at ng Komiteng Tagpagpa- 
ganap na pinangunahan nilang isu- 
lat ay ibayong nagpayaman sa mga 
teorya ng pagsusulong ng demokra- 
tikong rebolusyong bayan sa Pilipi- 
nas. Ang mga memorandum o direk- 
tiba ng KTKS ay lalong nagpalawig 
at nagpalalim sa konsepto ng mata- 
galang digmang bayan at pakikidig- 
mang gerilya. Nag-ukol sila ng pa- 
nahon para pahigpitin ang gagap ng 
mga kadre ng Partido sa mga prin- 
sipyo ng lahatang-panig na pagsu- 
long ng digmang bayan at ng krusyal 
na halaga ng pagkokombina ng tat- 
long sangkap nito-ang armadong 
pakikibaka, rebolusyong agraryo at 
pagtatatag ng baseng masa. 

Ang mga iniwang sulatin nina Ka 
Laan at Ka Bagong-tao ay bahagi na 
ng mayamang baol ng rebolusyonar- 
yong teorya na ambag ng rebolu- 
syong Pilipino sa pagpapayaman ng 
Marxismo-Leninismo-Maoismo. Ang 
mga ito'y titipunin ng Komite 
Sentral sa isa o ilang aklat para sa 


mga kadre ng Partido. 

Nadakip sina Ka Laan at Ka Ba- 
gong-tao noong 2014 at mahigit da- 
lawang taon na ikinulong. Nakalaya 
sila noong 2016 upang magsilbi sa 
negotiating panel ng National De- 
mocratic Front of the Philippines 
(NDFP) sa pakikipag-usapang pang- 
kapayapaan sa rehimeng Duterte. 
Nang ibinasura ni Duterte ang usa- 
pang pangkapayapaan at ipinag-u- 
tos ang pagdakip at pagpatay sa 
mga personahe ng NDFP at ng Parti- 
do at BHB, muling sumanib sina Ka 
Laan at Ka Bagong-tao sa mga lara- 
ngang gerilya. 

Daan-daang milyong piso ang 
inilaan ni Duterte para tugisin ang 
himpilan nina Ka Laan at Ka Bagong- 
tao at ng Komite Sentral mula pa 
noong 2017. Walang-habas ang mga 
pambobomba mula sa ere at mga 
kanyon na sumalanta at nagdulot ng 
matinding pinsala sa buhay at kabu- 
hayan ng malawak na suportang 
masa ng rebolusyonaryong kilusan. 
Ilanlibong pasistang tropa ang gina- 
mit para sa pakana ng kaaway ng 
puksain ang buhay nila Ka Laan at 
Ka Bagong-tao at pugutan ng ulo 
ang Partido. 

Nagtagumpay man ang kaaway 
na wakasan ang buhay nina Ka Laan 
at Ka Bagong-tao, bigo sila sa layu- 
ning lumpuhin ang pamunuan ng 
Partido. At tulad ng pagkabuwal ng 
matatayog na puno sa gubat, nag-i- 
wan sila ng malawak na puwang na 
ngayo'y lagusan ng sinag ng araw na 
nagbibigay ng init at lakas sa bagong 
mga punong haligi ng Partido at 
BHB. 


Matatag na kolektibong pamumuno ng Komite Sentral ng Partido 


H indi maitatanggi na napakalaking kawalan sa Partido, partikular na sa Ko- 
mite Sentral, ang pagkasawi nina Kasamang Benito Tiamzon at Kasamang 
Wilma Austria, na sinundan ng pagpanaw ni Kasamang Joma noong Disyembre 
16, 2022. Hindi rin maitatatwa ang bigat ng pagkasawi o pagpanaw ng ilan 
pang namumunong kadre ng Partido sa nagdaang mga taon kabilang sina ka- 
samang Julius Giron (Ka Nars), Jorge Madlos (Ka Oris), Menandro Villanueva 
(Ka Bok), Antonio Cabanatan (Ka Manlimbasog), Eugenia Magpantay (Ka Fiel), 


Mariano Adlao (Ka Panoy) at iba pa. 


Gayunman, sa buong-buhay ni- 
lang pamumuno sa Partido at rebo- 

lusyong Pilipino, nagsanay sila ng li- 
bu-libong kadre at rebolusyonaryo 


na handang humalili at tanganan 
ang mabibigat na tungkulin at res- 
ponsibilidad. Pumanaw man ang 
ilan, hinalinhan naman sila ng mas 
marami pang mga kadre at lider na 
determinadong gampanan ang 
kanilang mga tungkulin sa gitna ng 
malalaking pagsubok. 

Sa pangunguna ng Kawanihan 
sa Pulitika, mabilis na kinumpuni at 
muling pinalakas ng Komite Sentral 

ng Partido ang mga sentral na orga- 
no ng pamumuno ng Partido. Kagyat 
na hinirang ang mga tagahaliling 
kadre na ngayo'y nangunguna sa 
araw-araw na pagsusulong ng mga 
gawain at tungkulin sa pamumuno. 
Walang takot nilang tinanggap ang 
mga hamon sa pamumuno. Ibayong 
pinalakas pa ng Komite Sentral ang 
pangungulo nito sa mga namumu- 
nong komite at mga kadre sa mga 
komiteng panrehiyon at sa iba pang 
mga sentral nitong organo. Buong 
sikhay ngayon ang pagsisikap ng 
Komite Sentral na palakasin ang 
buong Partido sa ideolohiya, pulitika 
at organisasyon. 

Sa tulak ng Kawanihan sa Puliti- 
ka at Komite Sentral, lahat ng kadre 
ng Partido sa lahat ng andana ng 
pamumuno ay puspusan ngayon ang 
kolektibong pagsisikap na itaas ang 
teoretikal at praktikal na kaalam sa 
pag-aaral sa Marxismo-Leninismo- 
Maoismo, mga batayang prinsipyo 
ng Partido sa ideolohiya, pulitika at 
organisasyon, at ng estratehiya at 
taktika sa pagsusulong ng demokra- 
tikong rebolusyong bayan sa pama- 
magitan ng matagalang digmang 
bayan. 

Pinangungunahan ngayon ng 
mga kadre ng Partido ang paglala- 
gom ng mga karanasan, pangingiba- 
baw sa mga kahinaan at pagwawas- 
to sa mga pagkakamali. Nagpupun- 
yagi sila sa pagpapanibagong-hubog 
alinsunod sa proletaryong ideolohi- 
ya, nagmamatyag at nagwawaksi sa 
mga maling tunguhin ng pag-iisip, 
nagpapakahusay sa demokratikong 
estilo ng paggawa at nagsasaprakti- 
ka ng pagpuna at pagpuna-sa-sarili 
bilang paraan upang palakasin ang 
pagkakaisa at ibayong paunlarin ang 
mga gawain. Handa ang lahat ng 
kadre ng Partido sa mabibigat na 
sakripisyo habang tinitipon ang la- 


kas ng buong kasapian para lampa- 
san ang lahat ng kahirapan at pag- 
subok, at sumulong sa landas ng re- 
bolusyonaryong pagdaluyong. 

Pinamumunuan ngayon ng Ko- 
mite Sentral ang ibayong pagpapa- 
lakas ng demokratikong rebolusyong 
bayan. Mahigpit na nagkakaisa ang 
buong kasapian ng Partido sa mga 
plano at tungkulin na inilahad ng 
Komite Sentral sa mga direktibang 
inilabas nito sa pamamagitan ng Ko- 
miteng Tagapagpaganap. Inatasan 
ang lahat ng mga komite ng Partido 
na ubos-kayang pukawin, organisa- 
hin at pakilusin ang masa at pamu- 
nuan ang kanilang mga pakikiba- 
kang pang-ekonomya at pampuliti- 
ka, ang paglaban sa mga pahirap sa 
masang patakarang neoliberal, ang 
paglaban sa pasistang terorismo ng 
kaaway, ang paglaban sa tumitin- 
ding panghihimasok militar ng im- 
peryalismong US, at pagbubuo ng 
nagkakaisang prente para ilantad, 
ihiwalay at labanan ang pasistang 
rehimeng US-Marcos. Inatasan din 
ng Komite Sentral ang Bagong Huk- 
bong Bayan na puspusang biguin 
ang todong atake ng kaaway, iba- 
yong magpalawak at pahigpitin ang 
ugnay sa malapad na masang mag- 
sasaka, puspusang pasiglahin ang 
mga pakikibakang antipyudal, pala- 
wakin, patatagin at paramihin ang 
mga organisasyong masa sa kana- 
yunan, at ibayong palagablabin at 
ikalat ang apoy ng pakikidigmang 
gerilya. 

Pinalalakas ngayon ng Komite 
Sentral ang organisasyon ng Partido 
alinsunod sa prinsipyo ng demokra- 
tikong sentralismo. Ubos-kayang pi- 
nalalakas ang kolektibong pamumu- 
no sa lahat ng antas. Mahigpit na 
ipinatutupad ang mga alituntunin at 
disiplina. Nagpupursige ang lahat sa 
pagdaraos ng regular na mga pulong 


at kumperensya para buuin ang 
pagkakaisa. Matamang ipinatutupad 
ang mga patakaran at atas upang 
magmartsa ng buo at sabay-sabay. 
Regular at maagap na nag-uulat ang 
mga komite sa mga nakatataas na 
organo ng Partido. Sa lahat ng antas 
ng pamumununo, matamang sinusu- 
baybayan ang takbo ng gawain sa 
nakabababang antas, kaakibat ang 
kalagayan ng masa. 

Sa harap ng papalalang krisis ng 
mala-kolonyal at malapyudal na sis- 
tema at dinaranas na masidhing 
paghihikahos, pagsasamantala at 
pang-aapi sa ilalim ng imperyalismo, 
pyudalismo at burukratang kapita- 
lismo, matatag ang kapasyahan ng 
malawak na masa ng sambayanang 
Pilipino na magpunyagi sa landas ng 
rebolusyonaryong pakikibaka. Nga- 
yon higit kailanman, buo ang loob ng 
Partido na pukawin, buklurin at pa- 
kilusin ang malawak na masa ng 
sambayanang Pilipino, at pamunuan 
ang rebolusyonaryong armadong 
pakikibaka at rebolusyonaryong ki- 
lusang masa sa buong bansa. 

Sa gabay ng Marxismo-Leninis- 
mo-Maoismo at sa pamamagitan ng 
pagpapalakas ng kolektibong pamu- 
muno at pagkakaisa ng lahat ng pat- 
riyotiko at demokratikong uri, tiyak 
na dadalhin ng ating dakilang Parti- 
do at sambayanang Pilipino ang 
pambansa-demokratikong - rebolu- 
syon sa higit na mataas na atnas at 
kakamtin ang mas malalaking ta- 
gumpay sa darating na mga taon. 

Sa inspirasyon ng alaala nina 
Kasamang Laan, Kasamang Bagong- 
tao, Ka Joma at lahat ng dakilang 
martir at bayani ng proletaryo at 
sambayanang Pilipino, ubos-kaya 
nating isabalikat ang mabibigat na 
tungkulin sa pagsulong ng hangarin 
para sa tunay na kalayaan, demok- 
rasya at sosyalismo. 


Labanan ang pinaigting na imperyalistang pang-aapi laban sa mamamayang Pilipino! 
Magiting na isulong ang digmang bayan para sa tunay na kalayaan at demokrasya! 
Palagablabin at ikalat ang apoy ng digmang bayan! 


Mabuhay ang Bagong Hukbong Bayan! 


Mabuhay ang Partido Komunista ng Pilipinas! 
Mabuhay ang proletaryo at mamamayang Pilipino! 

